OJQ Konsumatori

MEDIUMET ELEKTRONIKE TË INFORMIMIT, TAKSAT KPM-ja DHE PUBLIKU / AUDIJENCA / KONSUMATORI

Taksat për liçencat vjetore ngritën shtëllunga pluhuri mbi raportet Mediume elektronike të informimit - Komisioni i Pavarur për Mediumet e informimit. Se te ky Komision, por edhe në Kuvendin e Kosovës, Institucionet e Shtetit dhe konsumuesin e shërbimeve të tyre, mes të gjithëve, mungon partneriteti konstruktiv dhe i siqnertë u pa edhe në seancën e fundit të Kuvendit të Kosovës ( edhe ashtu ishte “ sekret publik “ ).

Përkundër faktit se janë themeluar nga qytetari / shtetasi, se janë ngritur nga dhe mbi votën e lirë të tyre ( Kuvendi i Kosovës, KPM-ja ); Se funksionojnë për dhe në bazë të parasë së atij të cilit ia destinojnë produktin, që është qytetari / parapaguesi / publiku / audijenca / konsumatori i ofertave – i shërbimeve të tyre, ai që paguan edhe me taksa edhe me trajta tjera, megjithate qytetari / publiku / audijenca / konsumatori i ofertave – i shërbimeve të tyre, ai që paguan nuk është përmendur fare ose është përmendur fare pak.

E, pse ?

Na kanë margjinalizuar qëllimisht, na kanë dekompozuar, ju dukemi inekzistent...E vërteta për të gjithë ata ekzistojmë vetëm sa për vota e para, sa për t i fuqizuar e pajisur me autorizime e kompetenca, me “ detyra e obligime “, me...

” Ujku do mjegull “. E nuk na pyesin për asgjë.

“ Programi për mbrojtjen e konsumatorit 2010 – 2014 “, i bazuar mbi Ligjet në fuqi u rekomandon të gjithëve që në Bordet, Këshillat, Komisionet....organet e tyre të kenë përfaqësuesin e konsumatorit, përfaqësuesin e atij të cilit ia dedikojnë produktin, përfaqësuesin e atij paratë e të cilit i synojnë ?!

Mediumet e informimit, luftëtarë, pishtarë e kujdestarë të fjalës së lirë, të drejtave dhe lirive të njeriut...kanë akoma shumë për të mësuar. Duhet të mësojnë se domokracia, për të acilën angazhohen aq shumë dhe pretendojnë të na dëshmohen si gardienë të saj, e cila nuk buron në vehten tënde, në shtëpinë tënde – të koritë sa herë të “ angazhohesh “ rreth teje, jasht qenies tënde.